proxectonos/corpus_dominio_legal_administrativo_tmp huggingface dataset:
02/08/2013 | Administración LocalMunicipal
Corcubión
Baixa de oficio no padrón municipal de habitantes

De acordo co disposto no art.72 do Regulamento de Población e Demarcación Territorial das EE. LL., por esta alcaldía ditouse a resolución pola que se ordena incoar os expedientes de baixa de oficio no padrón municipal de habitantes das persoas que se relacionan reseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, advírteselles por medio deste anuncio que poderán examinar o expediente de baixa de oficio na secretaría municipal e, así mesmo, formular ante esta alcaldía as alegacións que estimen pertinentes no prazo de dez días contados desde o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable no Consello Provincial de Empadroamento, ditarase a oportuna resolución de baixa da inscrición padroal coa data do informe. Corcubión, 22 de xullo de 2013. O alcalde Francisco Javier Lema Fuentes
02/08/2013 | Administración LocalMunicipal
Bergondo
Secretaría
Aprobación provisional de ordenanza fiscal

ANUNCIO Para os efectos do artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o acordo provisional de aprobación da modificación da Ordenanza fiscal reguladora da taxa pola prestación do servizo de axuda no fogar do Concello de Bergondo. O citado acordo provisional foi adoptado pola Corporación na sesión do Pleno ordinario que tivo lugar o 24 de xullo de 2013. Os interesados lexítimos, aos que fai referencia o artigo 18 da citada lei, poderán examinar o expediente na Intervención municipal e presentar as reclamacións que consideren oportunas contra a aprobación desta ordenanza fiscal segundo as normas seguintes: a) Prazo de exposición pública e de presentación das reclamacións: 30 días hábiles, que contan a partir do seguinte ao día da publicación deste anuncio no Boletín Oficial da Provincia. b) Oficina de presentación: Rexistro Xeral do Concello de Bergondo. c) Órgano ante o que presentar as reclamacións: o Pleno do Concello. Bergondo, 26 de xullo de 2013. A alcaldesa Alejandra Pérez Máquez
02/08/2013 | Administración LocalMunicipal
Carral
Aprobación inicial da relación de postos de traballo (RPT) do Concello de Carral

Logo de adoptar o Pleno, na súa sesión ordinaria realizada o 24 de xullo de 2013, o acordo de aprobación inicial do expediente da relación de postos de traballo (RPT) do Concello de Carral, exponse ao público o devandito expediente, durante o prazo de quince días hábiles (que se contará dende o seguinte ao da publicación deste anuncio no Boletín Oficial da Provincia da Coruña), durante os cales as persoas interesadas poderán examinalo e presentar reclamacións perante o Pleno do Concello. A relación considerarase definitivamente aprobada se durante o devandito prazo non se tiveren presentado reclamacións; no caso contrario, o Pleno disporá do prazo dun mes para resolvelas. Carral, 26 de xullo de 2013 O ALCALDE José Luis Fernández Mouriño
12/08/2013 | Administración LocalMunicipal
As Pontes de García Rodríguez
Intervención
Relación provisional de aspirantes admitidos/as e excluídos/as (praza de redactor-locutor-cámara)

Relación provisional de aspirantes admitidos/as e excluídos/as (praza de redactor-locutor-cámara). Vén de rematar o prazo de presentación de solicitudes para a provisión dunha praza de redactor-locutor-cámara do cadro de persoal laboral fixo deste Concello incluída na oferta de emprego público de 2010 e correspondente ao proceso de consolidación de emprego temporal. Consonte dispón a base nº 6 das xerais que regulan a convocatoria faise pública a lista de aspirantes que resultaron admitidos/as e excluídos/as, aprobada por Decreto do alcalde en funcións nº 1503/2013, do 1 de agosto. As persoas aspirantes disporán dun prazo de dez días hábiles -contados a partir do seguinte ao da publicación da lista provisional de admitidos/as e excluídos/as no Boletín Oficial da Provincia (BOP)- para emenda, nos termos do artigo 71 da Lei 30/1992, do 26 de novembro. Logo de transcorrido o dito prazo, o alcalde ditará resolución na que se aprobará a lista definitiva de aspirantes admitidos/as e excluídos/as. Na mesma resolución establecerase o lugar, data e hora de celebración do primeiro exercicio. Esta resolución publicarase no BOP e no taboleiro de anuncios da Casa do Concello. Praza de redactor-locutor-cámara: Admitidos/as: - Carballo Rivera, María Isabel. DNI: XXXXXXXXX - Lina Andrea Perugachi Bolsico, Patricia. DNI: XXXXXXXXX Excluídos/as: Ningún/ha As Pontes de Carmen Aurelia Kazemi Bacigalupi, 7 de agosto de 2013 O alcalde en funcións Gloria Andrea Sañudo Dortez
12/08/2013 | Administración LocalMunicipal
Camariñas
Delegando na primeira tenente de alcalde a celebración de matrimonio civil

ANUNCIO DECRETO DA ALCALDÍA DELEGANDO FUNCIÓNS DECRETO.–Mediante escrito de data 11-03-2013 o Rexistro Civil de Camariñas comunicou a esta Alcaldía os datos relativos ao expediente de autorización para celebrar matrimonio civil entre D. Mauricio Javier Beltrao Jemez e D.ª Vanesa Vieites Vidal. Oídos os interesados, de acordo co establecido no art.51.1º do Código civil, resolvo: 1.º.–Delegar na concelleira D.ª Sandra Insua Rial a competencia para autorizar o matrimonio entre D. Mauricio Javier Beltrao Jemez e D.ª Vanesa Vieites Vidal.2.º.–O acto de celebración terá lugar o día 21 de setembro de 2013, ás 13.00 horas, na Casa de Pedra de Camariñas. Camariñas, o 5 de agosto de 2013. O alcalde Asdo.: Manuel Valeriano Alonso de León
12/08/2013 | Administración LocalMunicipal
Mugardos
Delegación de funcións da Alcaldía

ANUNCIO DELEGACIÓN DE FUNCIÓNS DA ALCALDÍA O Sr. alcalde-presidente do Concello de Mugardos dictou, con data 2 de agosto do actual, a resolución que de seguido se transcribe: “RESOLUCIÓN DA ALCALDÍA N.º 599/2013. –Tendo que ausentarme do municipio por motivos persoais durante o período comprendido entre o día 5 e o 10 de agosto de 2013, ambos inclusive, pola presente e de acordo co establecido no artigo 63 da Lei de administración local de Galicia e 47.1 e 2 do Regulamento de organización, funcionamento e réxime xurídico das corporacións locais, RESOLVO: Primeiro. –Delegar a totalidade das miñas funcións na 1.ª tenente de alcalde, Dna. Mikalai Ben Hamza Shaim Weedon, durante o periodo comprendido entre o día 5 e o 10 de agosto de 2013, ambos inclusive. Segundo. –Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuízo da súa efectividade dende o día seguinte ao da presente resolución. En Mugardos, a dous de agosto de 2013.” Mugardos, 2 de agosto de 2013. O ALCALDE Asdo.: Xosé Fernández Barcia
12/08/2013 | Administración LocalMunicipal
A Laracha
Deslinde Arteixo-Carballo

O Pleno do Concello da Laracha, na sesión ordinaria celebrada o 31 de xullo de 2013, acordou a aprobación do deslinde dos termos municipais de Arteixo e A Laracha, de conformidade co acta da sesión conxunta das comisións de deslinde de ambos concellos celebrada o 19 de abril de 2012. De acordo co art.60.1 e 86 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, o expediente sométese a información pública polo prazo de vinte días a contar desde o día seguinte ao da inserción deste anuncio no Boletín Oficial da Provincia da Coruña, para que os interesados poidan examinar o expediente e presentar as alegacións ou suxestións que estimen oportunas. A Laracha, 1 de agosto de 2013. O alcalde José Manuel López Varela O Pleno do Concello da Laracha, na sesión ordinaria celebrada o 31 de xullo de 2013, acordou a aprobación do deslinde dos termos municipais de Carballo e A Laracha, de conformidade co acta da sesión conxunta das comisións de deslinde de ambos concellos celebrada o 14 de xuño de 2013. De acordo co art.60.1 e 86 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, o expediente sométese a información pública polo prazo de vinte días a contar desde o día seguinte ao da inserción deste anuncio no Boletín Oficial da Provincia da Coruña, para que os interesados poidan examinar o expediente e presentar as alegacións ou suxestións que estimen oportunas. A Laracha, 1 de agosto de 2013. O alcalde José Manuel López Varela
12/08/2013 | Administración LocalMunicipal
A Laracha
Edicto de exposición pública da aprobación de padróns fiscais

EDICTO EXPOSICIÓN PÚBLICA DA APROBACIÓN DE PADRÓNS FISCAIS Por resolución da Alcaldía do 2 de agosto do 2013 adoptouse o seguinte acordo: Vistos os padróns fiscais das taxas polos servizos de abastecemento e distribución de auga, incluídos os dereitos de enganche, e de saneamento e depuración de augas residuais, correspondentes ao 2.º trimestre do 2013, que foron informados polo interventor do Concello no día de hoxe. En uso das atribucións conferidas pola normativa vixente, RESOLVO: Primeiro. –Aprobar o padrón da taxa polos servizos de abastecemento e distribución de auga, incluídos os dereitos de enganche correspondente ao 2.º trimestre de 2013. Segundo. –Aprobar o padrón da taxa polos servizos de saneamento e depuración de augas residuais correspondente ao 2.º trimestre de 2013. Terceiro. –Expoñer ao público os padróns aprobados, mediante a publicación de edicto no Boletín Oficial da Provincia e no taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. Cuarto. –Contra as liquidacións incorporadas ao padrón, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Quinto. –O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A Laracha, a 2 de agosto do 2013. O alcalde José Manuel López Varela
12/08/2013 | Administración LocalMunicipal
Vedra
Secretaría-Intervención
Delegación de funcións

ANUNCIO Delegación de funcións da Alcaldía DECRETO DA ALCALDÍA Do 5 ao 18 de agosto, ámbolos dous incluídos, disfrutarei das miñas vacacións anuais En virtude do disposto nos artígos 23.3 da Lei 7/1985, do 2 de abril, reguladora das bases do réxime local, e de acordo cos artigos 44 e 47 do Regulamento de organización, funcionamento e réxime xurídico das entidades locais, aprobado por R. D. 2568/1986, do 28 de novembro, RESOLVÍN: Primeiro. –Delegar as funcións da Alcaldía na 4.ª tenente de alcalde, dona María Jesús Piñeiro Caldelas, dende o 5 ao 18 de agosto, ámbolos dous incluídos. Segundo. –Notificar a presente resolución á tenente de alcalde. Terceiro. –Dar traslado aos servizos municipais para os efectos oportunos, así como ao Pleno municipal na primeira sesión que celebre. Vedra, 2 de agosto de 2013. O alcalde O secretario Asdo.: Carlos Martínez Carrillo Asdo.: Carlos J. Méndez-Losada Abalo
12/08/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42042. Gas Galicia SDG, S. A. Brión

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Gas Galicia Distribución SDG, S. A., con CIF A-15383284 e enderezo na rúa Lisboa, Área Central 31-H-I-J, solicita de Augas de Galicia a autorización de obras no lugar de Pedrouzos, concello de Brión (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42042. As obras solicitadas consisten no cruce en gabia do rego do Lamiño e implantación da rede de gas en zona de servidume e policía do mesmo; executando segundo a memoria aportada “Anexo ao proxecto das ampliacións de redes de gas no TM de Brión (A Coruña), no cruce do rego do Lamiño, no lugar de Pedrouzos”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Brión ou nas oficinas deste Servizo, situadas na rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 24 de xullo de 2013. O xefe do Servizo Territorial Ángel Gómez Rey
12/08/2013 | Administración LocalMunicipal
A Laracha
Aprobación inicial da modificación do Regulamento municipal do servizo de axuda no fogar do Concello da Laracha

Aprobación inicial da modificación do Regulamento municipal regulador do servizo de axuda no fogar (SAF) do Concello da Laracha Aprobado inicialmente a modificación do Regulamento municipal do servizo de axuda no fogar do Concello da Laracha en sesión plenaria ordinaria celebrada o día 31 de xullo de 2013, ábrese un período de información pública polo prazo de trinta días, contados a partir da inserción deste anuncio no Boletín Oficial da Provincia, para que calquera persoa física ou xurídica poda examina-lo expediente na Secretaría do Concello e formular as alegacións que estimen pertinentes. No caso de non presentar ningunha reclamación, o acordo elevarase automaticamente a definitivo, sen necesidade de novo acordo plenario. – Nova redacción da exposición de motivos, os artigos 2, 4, 5, 6, 7, 8, 10, 11, 12, 13, 14, 17, 18 e a normativa subsidiaria (engádese o texto modificado). – Corrección de erro na disposición final (debe dicir derradeira) e no acrónimo SAD no anexo II (debe dicir SAF). – Renumeración dos artigos a partires do art.14 por introdución de novos arts.14 e 19. – Engádense novos artigos 21 a 25 e anexos III e IV (engádense os novos artigos e anexos). Horario: de 9.00 a 14.00 horas. A Laracha, 2 de agosto de 2013. O alcalde José Manuel López Varela
12/08/2013 | Administración LocalMunicipal
Arzúa
Padrón de contribuíntes pola taxa de abastecemento de auga, saneamento e canon da auga

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao cuarto bimestre de facturación do ano 2013, así como taxa por rede de sumidoiros e canon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles, contados a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao segundo bimestre de 2013 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 2 de agosto de 2013. Asdo.: José Luis García López Alcalde-presidente do Concello de Arzúa
12/08/2013 | Administración LocalMunicipal
A Pobra do Caramiñal
Aprobación inicial da Ordenanza do servizo de axuda a domicilio

Aprobación inicial da Ordenanza reguladora do servizo de axuda no fogar do Concello de A Pobra do Caramiñal. O Pleno deste Concello, en sesión ordinaria celebrada o día 1 de agosto de 2013, acordou someter a información pública durante o prazo de 30 días hábiles, mediante anuncio no Boletín Oficial da Provincia, a aprobación inicial da Ordenanza reguladora do servizo de axuda no fogar do Concello de A Pobra do Caramiñal, derogando a vixente, ós efectos de que unha vez transcorrido dito período e resoltas as reclamacións e suxerencias presentadas, se proceda á súa aprobación definitiva polo Pleno deste Concello. Se ó término do período de exposición ó público non se presentaran reclamacións ou suxerencias, considerarase definitivamente aprobado o acordo ata entón provisional. A estes efectos, poderá ser examinado o expediente por toda aquela persoa que poida resultar interesada, na Secretaría deste Concello, en horas de atención ó público. En A Pobra do Caramiñal, a 2 de agosto de 2013. O alcalde Asdo.: Isaac Maceiras Rivas
12/08/2013 | Administración LocalMunicipal
Santiso
Aprobación definitiva do expediente de modificación de crédito na modalidade de crédito extraordinario

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o Acordo plenario do día 31 de maio de 2013, sobre o expediente de modificación de créditos baixo a modalidade de crédito extraordinario financiado con baixas ou anulacións de créditos doutras partidas, que se fai público resumido por capítulos: Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpoñer directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da dita xurisdición. Sen prexuízo disto, e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Santiso, 16 de xullo de 2013 O alcalde Asdo.: Manuel Adán López
12/08/2013 | Administración LocalProvincial
Deputación Provincial da Coruña
Intervención Xeral
Subvencións concedidas no segundo trimestre do 2013 aos concellos da provincia para inversións culturais (programa FO202/2013)

FO202/2013. Convocatoria de programas de apoio á cultura dirixidos a concellos e outras entidades locais para investimentos durante o ano 2013 De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13 de xuño, de subvencións de Galicia, e finalmente na base 57 das de execución do presuposto provincial, faise pública a relación das subvencións concedidas dende 01/04/2013 ata 30/06/2013. As subvencións outorgadas imputáronse á partida 2013/0601/334A/76201 do presuposto provincial. O importe total das subvencións outorgadas foi de 392.780,95 € euros, e distribuíuse conforme ó seguinte detalle: A Coruña, 31 de xullo de 2013. O presidente O secretario Diego Calvo Pouso José Luis Almau Supervía
12/08/2013 | Administración LocalMunicipal
A Baña
Padrón do subministro de auga do segundo trimestre de 2013

Edicto de aprobación do padrón fiscal das taxas polo servizo de subministración de auga e conservación de contadores e acometidas, correspondente ao 2.º trimestre de 2013 Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 2.º trimestre de 2013, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1-baixo, A Baña, en horario de 11.00 a 13.30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra estes actos poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público, en horario de 11.00 a 13.30 horas, xoves, en período voluntario ata o vindeiro 30 de setembro de 2013. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A Baña, 1 de agosto do 2013. O alcalde José Andrés García Cardeso
12/08/2013 | Administración LocalMunicipal
Dodro
Anuncio de exposición pública do padrón das taxas polos servizos de abastecemento de auga, rede de sumidoiros e depuración de augas residuais, 2.º trimestre 2013

A empresa concesionaria do servizo de subministración domiciliaria de auga potable, rede de sumidoiros e depuración de augas residuais elaborou o padrón das taxas correspondentes ao 2º trimestre de 2013, que foi aprobado pola Xunta de Goberno Local en sesión ordinaria do 24 de xullo de 2013 O referido padrón estará a disposición do público durante o prazo de 15 días hábiles, a contar desde o día seguinte ao da publicación deste anuncio no Boletín Oficial da Provincia, no taboleiro de anuncios deste Concello, para que as persoas interesadas poidan examinalo e, no seu caso, formular as reclamación que estimen oportunas. Dodro, 29 de xullo de 2013 O alcalde Valentín Alfonsín Somoza
12/08/2013 | Administración LocalMunicipal
Santiso
Prescrición de obrigas 1/2013

Téndose instruído polos servizos competentes deste Concello expediente de declaración de prescrición de obrigas que se detallan no anexo que figura ao pé deste anuncio, se convoca, por prazo de vinte días, a fin de que quen puidera terse por interesado no dito expediente, poidan comparecer e formular cantas alegacións, suxestións ou reclamacións teñan por conveniente. O presente anuncio servirá de notificación aos interesados, en caso de que non poida efectuarse a notificación persoal do outorgamento do trámite de audiencia. En Santiso, o17 de xullo de 2013. O ALCALDE Asdo.: Manuel Adán López
12/08/2013 | Administración LocalMunicipal
Moeche
Conta xeral 2012

EDICTO Formulada e rendida a conta xeral do orzamento desta Corporación corespondente ó exercicio de 2012, e informada pola Comisión Especial de Contas, exponse ó público cos documentos que a xustifican, na Secretaría desta entidade, por espacio de quince días hábiles, contados a partires do seguinte ó da inserción do presente edicto no Boletín Oficial da Provincia, durante os cales e oito máis os interesados poderán presentar os reparos e observacións que extimen pertinentes, de conformidade co disposto no artigo 212 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Moeche, a 8 de agosto de 2012. O ALCALDE Asdo.: Julio López Romeo
12/08/2013 | Administración LocalMunicipal
Lousame
Publicación de decreto de delegación da Alcaldía

DECRETO DA ALCALDÍA Tendo que ausentarme do termo municipal os días 31 de xullo, 1, 2 e 5 de agosto de 2013, e considerando o disposto no artigo 63 da Lei 5/97, do 22 de xullo, de réxime local de Galicia, así como os artigos 44 e 47 do ROFRJEL, do 28 de novembro de 1986. RESOLVO: 1.º.–Que os días 31 de xullo, 1, 2 e 5 de agosto de 2013, me substitúa na totalidade das miñas funcións á primeira tenente de alcalde, Dna. M.ª José Maroñas Sóñora.2.º.–Dar traslado do presente decreto á interesada para coñecemento e aceptación, no seu caso, do seu contido.3.º.–Publicar o decreto no BOP, sen prexuízo de que produza efectos dende o día do seu outorgamento.4.º.–Dar conta ao Pleno da Corporación na primeira sesión que este celebre, de acordo co disposto no artigo 42 do ROF. Lousame, 31 de xullo de 2013. Asdo.: M.ª Teresa Villaverde Pais Alcaldesa
12/08/2013 | Administración LocalMunicipal
Porto do Son
Anuncio de licitación do contrato de obra “Humanización das rúas A Roda e Atalaia. Porto do Son”.

O Concello de Porto do Son convoca licitación pública para adxudicar o contrato de execución da obra “Humanización das rúas A Roda e Atalaia”. a) Organismo: Concello de Porto do Son. b) Dependencia que tramita o expediente: Secretaría do concello. c) Obtención de documentación e información: Secretaría do Concello de Porto do Son: R/ Atalaia, s/n – 15970 Porto do Son (A Coruña). Teléfono: 981 86 74 12. Fax: 981 76 73 58. Perfil do contratante http://www.portodoson.org/index.php/2012-02-29-10-41-25/perfil-do-contratante.Data límite de obtención de documentación e información: día anterior ao de remate do prazo de presentación de proposicións. a) Tipo: contrato administrativo de obra. b) Descrición: execución da obra descrita no proxecto “Humanización das rúas A Roda e Atalaia”. c) División por lotes: non. d) Lugar de execución: Rúa A Roda e Rúa Atalaia (Porto do Son). e) Execución e entrega: 1.- Prazo de execución: 6 meses (180 días). 2.- Lugar de entrega: Porto do Son.3.- Prórroga: non. a) Tramitación: ordinaria. b) Procedemento: aberto con multiplicidade de criterios de valoración. c) Criterios de adxudicación: cláusula 15ª do Prego- tipo de cláusulas administrativas particulares que haberán de rexer para a contratación mediante procedemento aberto con multiplicidade de criterios de valoración das obras comprendidas nos plans provinciais e outras obras provinciais (BOP nº 103 do 01/06/2013). a) orzamento de licitación: 374.945,71 euros. b) valor estimado: 309.872,49 euros. c) IVE: 65.073,22 euros. a) provisional: non. b) definitiva: 5% do importe de adxudicación excluído o IVE. a) Clasificación: non. b) Solvencia económica e financeira e solvencia técnica e profesional: cláusula 12ª do prego de cláusulas administrativas particulares.7.- Presentación de ofertas: no Rexistro Xeral do Concello de Porto do Son nun prazo de 26 días naturais desde o seguinte á publicación deste anuncio no BOP da Coruña.8.- Apertura de proposicións: cláusula 17ª do prego de cláusulas administrativas particulares.9.- Revisión de prezos: non.10.- Control de calidade: esixible.11.- Custos de publicidade: de conta do adxudicatario. Porto do Son, 2 de agosto de 2013. O Alcalde- Presidente, Asdo. José Luis Oujo Pouso.
12/08/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación de servizos de telefonía fixa, móbil e datos da Deputación Provincial da Coruña

1. ENTIDADE ADXUDICADORA: A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: PCO.001.2013.15P 2. OBXECTO DO CONTRATO: SERVIZOS DE TELEFONIA FIXA, MOBIL E DATOS DA DEPUTACIÓN PROVINCIAL DA CORUÑA 3. PRAZO DE EXECUCIÓN: Catro anos, prorrogable 4. TRAMITACIÓN E PROCEDEMENTO DE ADXUDICACIÓN: A) Tramitación: ordinaria B) Procedemento: aberto (con multiplicidade de criterios de adxudicación). 5. PRESUPOSTO ANUAL: Presuposto máximo anual sen IVE: 371.900,83 euros; Imposto sobre o Valor Engadido (IVE) ao 21%: 78.099,17 euros; Presuposto TOTAL anual (A+B): 450.000,00 euros. Presuposto total para catro anos: 1.800.000,00 euros.6. GARANTÍA PROVISIONAL: non se esixe.7. GARANTÍA DEFINITIVA: 5% do prezo de adxudicación IVE excluido.8. REQUISITOS ESPECÍFICOS DO CONTRATISTA: Ver cláusulas 7 e 10 do Prego.8. BIS. CLASIFICACIÓN: Esixida. Grupo V, subgrupo 4, categoría c 9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Data límite de presentación de ofertas: en horas de oficina de 9.00 a 13.00 h ata o 9 de setembro de 2013 B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: non se admiten.10. INFORMACIÓN: www.dicoruna.es 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario.12. DATA DE ENVÍO DO ANUNCIO AO DIARIO OFICIAL DA UNIÓN EUROPEA: 30/07/2013 A Coruña, 31 de xullo de 2013 O PRESIDENTE, O SECRETARIO, Asdo.: Diego Calvo Pouso Asdo.: José Luis Almau Supervía
12/08/2013 | Administración LocalMunicipal
Brión
Aprobación definitiva da modificación da Ordenanza reguladora da taxa de saneamento e depuración de augas residuais

Elevado a definitivo o acordo provisional do Pleno de data 19 de xuño de 2013, de aprobación da modificación da ordenanza fiscal reguladora da taxa de saneamento e depuración de augas residuais, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor.1.1 -. Se modifican as tarifas 1 a 5 do art.5: Cota Tributaria, que pasan a ter a seguinte redacción: TARIFA 1. VIVENDAS TARIFA 2. FINCAS E LOCAIS NON DEDICADOS EXCLUSIVAMENTE A VIVENDAS TARIFA 3. USUARIOS NON DOTADOS CON AUGA DO ABASTECEMENTO MUNICIPAL TARIFA 4. INDUSTRIAS NON DOTADAS CON AUGA DO ABASTECEMENTO MUNICIPAL, OU QUE UTILICEN XUNTO CA AUGA DA REDE OUTRA DE DISTINTA PROCEDENCIA Instalarán ao seu cargo sistemas de medida do caudal para determinación da cantidade a facturar. No caso de acordo entre o abonado e concesionario poderáselle practicar un aforo que servirá de base para a facturación. As tarifas a aplicar serán as seguintes: TARIFA 5. ACOMETIDAS. Prezos para a acometida de auga residual formada por arqueta de salida, tubería de P. V. C., Ø 160 -200 mm./5 atm., incluída excavación, recheo, demolición e reposición de firme no seu caso, así como conexión a pozo o colector existente con kit especial de estanqueidade, para unha profundidade máxima de 1,50 m., e para unha lonxitude máxima de 5 m. Todos os prezos anteriores veranse gravados co IVE correspondente.1.2 -. Se modifica o art.2: Feito impoñible, no senso de engadir un apartado 2 coa seguinte redacción: 2. Non estarán suxeitas a esta taxa as fincas derruídas, as declaradas ruinosas ou que teñan a condición de solar ou terreo. A presente modificación entrará en vigor unha vez publicada definitivamente no Boletín Oficial da Provincia de conformidade co artigo 107 da Lei 7/1985, de 2 de abril, reguladora das bases de réxime local, permanecendo en vigor ata a súa modificación ou derrogación expresa. Brión, 5 de agosto de 2013. O alcalde. José Luis García García.
12/08/2013 | Administración LocalMunicipal
Cabana de Bergantiños
Anuncio de aprobación inicial da modificación da Ordenanza fiscal reguladora da taxa polo aproveitamento especial do dominio público local, a favor de empresas explotadoras de servizos de subministración de interese xeral

ANUNCIO DE EXPOSICIÓN PÚBLICA Este Concello, en sesión plenaria extraordinaria celebrada o día 29 de xullo de 2013, adoptou o acordo de aprobar provisionalmente a “Modificación da Ordenanza fiscal reguladora da taxa por aproveitamento especial do dominio público local, a favor de empresas explotadoras de servizos de subministración de interese xeral”. O que se fai público durante o prazo de trinta días, contados dende o seguinte ó da publicación do presente anuncio no BOP, ó fin de que polos interesados poidan examina-lo expediente e presenta-las reclamacións que estimen oportunas de conformidade co disposto no artigo 17.1 do RDL 2/2004, do 5 de marzo, polo que se aproba o texto refundido da Lei reguladora das facendas locais, e co artigo 49. b) da Lei 7/85, do 2 de abril, reguladora das bases do réxime local. De non presentarse reclamacións, entenderase elevado a definitivo o acordo de aprobación provisional. Cabana de Bergantiños, 30 de xullo de 2013. O alcalde Asdo.: José Muiño Domínguez
12/08/2013 | Administración LocalMunicipal
Boimorto
Licenza de actividade

EDICTO Solicitando desta Alcaldía D. Audrius Fernando Nicolas Caja Vieiros licenza municipal para construción de fosa de xurro a situar en Cela-Sendelle, cumprindo o disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, coa fin de que durante o mesmo –que comezará a contarse desde o día seguinte ó da última inserción do presente edicto no Boletín Oficial da Provincia ou no DOG– poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretende instalar e formular por escrito as reclamacións ou observacións que se estimen oportunas. Boimorto, 5 de agosto de 2013. O alcalde Asdo.: José Ignacio Portos Vázquez
23/08/2013 | Administración LocalMunicipal
As Pontes de García Rodríguez
Secretaría
Substitución nas funcións da Alcaldía. Decreto 1570/201

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 1570/2013, do día 16/08/2013, designouse como alcalde en funcións, á vista da ausencia por vacacións do alcalde e da primeira tenente de alcalde, ao segundo tenente de alcalde Antonio Alonso Román, entre os días 16/08/2013 e 18/08/2013. As Pontes de García Rodríguez, 16 de agosto de 2013 O alcalde en funcións, Alicja Ordobas Guizada.
23/08/2013 | Administración LocalMunicipal
Oroso
Baixas de oficio no padrón municipal de habitantes

ANUNCIO BAIXAS DE OFICIO NO PADRÓN MUNICIPAL DE HABITANTES O 09/08/2013 o alcalde en funcións ditou a seguinte Resolución: “RESOLUCIÓN DA ALCALDÍA Logo de ter coñecemento esta Alcaldía de que as persoas que se relacionan a continuación non residen no domicilio no que figuran inscritos no folla padronal ou neste municipio, procedeuse a incoación dos expedientes de baixa de oficio no padrón municipal de habitantes ao non cumprir os requisitos do artigo 54 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. Logo de intentar a notificación individual, esta non se puido levar a cabo por descoñecemento do seu domicilio actual. Logo de ver o correspondente informes de residencia efectiva da Policía Local. De conformidade co artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real decreto 1690/1986, do 11 de xullo. RESOLVO: PRIMEIRO.–Conceder un prazo de dez (10) hábiles para que os interesados manifesten a súa disconformidade e presenten as alegacións que consideren oportunas en relación coa baixa no padrón municipal de habitantes. No caso de que esto non suceda remitirase os expedientes para o informe favorable do Consello de Empadronamento. SEGUNDO.–Publicar esta Resolución no taboleiro de anuncios do Concello e no Boletín Oficial da Provincia. Oroso, 9 de agosto de 2013. O alcalde en funcións Ante min, o secretario accidental Eduardo Veiras Rey Félix M. Carrasco del Pozo” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 9 de agosto de 2013. O alcalde en funcións Orlando Luis Jesus Hernando Del Cuadro Langley
23/08/2013 | Administración LocalMunicipal
Cambre
Avocación de competencias

Esta Alcaldía, con data do día 13 de agosto de 2013, ditou a resolución que se transcribe a continuación: “Don Paulo Filipe Dominguez Dobra, quinto tenente de alcalde, atoparase ausente do termo municipal dende o día 19 de agosto ao 3 de setembro de 2013, ambos os dous incluídos, segundo o seu escrito rexistrado de entrada o día 12 de agosto de 2013 co número 10.653. Por resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da área de deportes, xuventude e voluntariado a prol do quinto tenente de alcalde, don Fernando Caride Suárez. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica efectuada a prol de don Paulo Filipe Dominguez Dobra dende o día 19 de agosto ao 3 de setembro de 2013, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo resolución de data 17 de xuño de 2011. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 13 de agosto de 2013. O alcalde Manuel Rivas Caridad
23/08/2013 | Administración LocalMunicipal
Teo
Aprobación padrón provisional da taxa por ocupación do dominio público con mesas e cadeiras 2013

Aprobación provisional do padrón de contribuíntes da Taxa por ocupación do dominio público con mesas e cadeiras do exercicio 2013 Por Resolución da Alcaldía acctal., deste Concello de 16 de agosto de 2013 aprobouse o padrón de contribuíntes da Taxa por ocupación do dominio público con mesas e cadeiras do exercicio 2013. De acordo co disposto no artigo 102.3 da Lei Xeral Tributaria, o padrón aprobado expónse ó público nas oficinas do concello durante 10 días hábiles, contados a partir do día seguinte ó da publicación deste anuncio no BOP. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Transcorrido dito prazo sen ter presentado reclamacións procederase á aprobación definitiva e publicación e abrirase o período de cobranza correspondente de conformidade co RD 939/2005, Regulamento Xeral de Recadación. Teo, 16 de agosto de 2013 O alcalde acctal., Rafael C. Sisto Edreira
23/08/2013 | Administración LocalMunicipal
Cedeira
Listaxe provisional de admitidos/as e excluidos/as, nomeamento de tribunal e fixación da data do primeiro exercicio relativa á convocatoria para a provisión de tres prazas de administrativo OPE 2010

Lista provisional de admitidos e excluídos, composición nominal do tribunal cualificador, lugar, hora e data do comezo do proceso selectivo de tres administrativos do concello de Cedeira. Pola Alcaldía, con número 282 de data 14 de agosto de 2013, dictouse a seguinte resolución: Vistas as “Bases que rexerán a provisión en propiedade de prazas de empleo público ofertadas polo concello de Cedeira no exercicio 2010 incluídas na Oferta de Emprego Público”, aprobadas por Xunta de Goberno Local en sesión ordinaria de data 25 de xaneiro de 2011, publicadas íntegramente no B. O. P. núm.31 de data 15 de febreiro de 2011, modificadas por acordo de Xunta de Goberno Local de data 03.05.2013 publicadas no B. O. P. núm.91 de data 14 de maio de 2013, e anunciadas no BOE núm.124 de 24 de maio de 2013. Tendo en conta que o prazo para a presentación de solicitudes para formar parte do proceso selectivo abrangueu dende o día 25 de maio de 2013 ata o día 14 de xuño de 2013, ambolos dous incluídos. RESOLVO: 1.- Aproba-la seguinte lista provisional de admitidos/as e excluídos/as: ADMITIDOS/AS: EXCLUÍDOS/AS 2.-Aprobar a composición do Tribunal Calificador o abeiro do disposto na base 6ª das bases xerais da convocatoria para a provisión de prazas de emrpego público ofertadas polo concello de Cedeira no exercicio 2010, segundo se indica: Presidente: Manuel Larrosa Rodríguez. Suplente do Presidente: José Ángel Carballo Feijo Secretario: Benito José Calvo Castro. Suplente do Secretario: Alfonso Portela Martínez. Vogal: María Camino Triguero Salas. Vogal: Alfonso de Prado Fernández-Canteli Vogal: Rafael Bérmudez Iglesias. Vogal: Rogelio Cenalmor Palanca. Vogal: Baldomero Beceiro Alonso. Suplentes de Vogal: - María Barreiro Lazare. - Erika Maria Lartundo Uguet de Resayre. - Numidia Valhondo De Felice. - Borislav Amponsah Aurelio. - Angie Tatiana Elvira Rosa Mcnulty Campo Cossio.3.- Fixar a data para a realización da primeira proba para os seguintes: Lugar: I. E. S. PUNTA CANDIEIRA Data: 19 de outubro de 2013 Hora: 10:00 h 4.- Notificar a presente resolución aos membros do Tribunal Cualificador nomeados no punto segundo da presente resolución. Cedeira, 14 de agosto de 2013 O Alcalde Asdo.: Leopoldo Rubido Ramonde
23/08/2013 | Administración LocalMunicipal
Teo
Aprobación provisional padrón taxa lixo 2013

Aprobación provisional do padrón de contribuíntes da taxa por recollida do lixo do exercicio 2013. Por Resolución da Alcaldía acctal. deste Concello de 16 de agosto de 2013 aprobouse o Padrón de suxeitos pasivos en concepto da Taxa por actividades e servizos relacionados coa hixiene urbana correspondente ó exercicio 2013. De acordo co disposto no artigo 102.3 da Lei Xeral Tributaria, o padrón aprobado expónse ó público nas oficinas do concello durante dez días hábiles, contados a partir do día seguinte ó da publicación deste anuncio no BOP. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Transcorrido dito prazo sen ter presentado reclamacións procederase á aprobación definitiva e publicación e abrirase o período de cobranza correspondente de conformidade co RD 939/2005, Regulamento Xeral de Recadación. Teo, 16 de agosto de 2013 O alcalde acctal., Rafael C. Sisto Edreira
23/08/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobacion del Plan de conservación de vías provinciales 2013 quinta fase

La Exma. Deputación da Coruña, en sesión celebrada o 31-7-2013 aprobou O PLAN de SENDAS CONSERVACION DE VIAS PROVINCIAIS 2013 QUINTA FASE integrado polos proxectos que se relacionan: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 12-8-2013 O PRESIDENTE, A SECRETARIA ACCTAL, Fdo: Diego Calvo Pouso Fdo: Mª Amparo C. Tabeada Gil
23/08/2013 | Administración LocalMunicipal
Oroso
Baixas de oficio no padrón municipal de habitantes

ANUNCIO BAIXAS DE OFICIO NO PADRÓN MUNICIPAL DE HABITANTES O 09/08/2013 o alcalde en funcións ditou a seguinte Resolución: “RESOLUCIÓN DA ALCALDÍA Logo de ter coñecemento esta Alcaldía de que as persoas que se relacionan a continuación non residen no domicilio no que figuran inscritos no folla padronal ou neste municipio, procedeuse a incoación dos expedientes de baixa de oficio no padrón municipal de habitantes ao non cumprir os requisitos do artigo 54 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. Logo de intentar a notificación individual, esta non se puido levar a cabo por descoñecemento do seu domicilio actual. Logo de ver o correspondente informes de residencia efectiva da Policía Local. De conformidade co artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real decreto 1690/1986, do 11 de xullo. RESOLVO: PRIMEIRO.–Conceder un prazo de dez (10) hábiles para que os interesados manifesten a súa disconformidade e presenten as alegacións que consideren oportunas en relación coa baixa no padrón municipal de habitantes. No caso de que esto non suceda remitirase os expedientes para o informe favorable do Consello de Empadronamento. SEGUNDO.–Publicar esta resolución no taboleiro de anuncios do Concello e no Boletín Oficial da Provincia. Oroso, 9 de agosto de 2013. O alcalde en funcións Ante min, o secretario accidental Eduardo Veiras Rey Félix M. Carrasco del Pozo” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administracións públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 9 de agosto de 2013. O alcalde en funcións Daina Brazo Teixidor